Yesu Tsɔɔ Samaria Yo Ko Ní | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYesu Tsɔɔ Samaria Yo Ko Ní\nYESU TSƆƆ SAMARIA YO KO KƐ NI KPAHI NÍ\nJAMI NƐ SA MAWU HƐ MI\nBenɛ Yesu kɛ e kaseli ɔmɛ a je Yudea kɛ yaa Galilea a, a ya gu Samaria kpokpa a nɔ. Blɔ gagaa nɛ a nyɛɛ ɔ ha nɛ pɔ tɔ a he. Piani mi ɔ, a ya su Sikar, nɛ a to kaa a maa jɔɔ a he bɔɔ ngɛ Yakob vu ɔ he. Eko ɔ, Yakob nitsɛ lɛ tsua jamɛ a vu ɔ, aloo e bɔ nihi apaa nɛ a tsua ha lɛ jehahi babauu loko a fɔ Yesu. Se vu ɔ ngɛ kɛ ba si mwɔnɛ ɔ ngɛ ma ko nɛ a tsɛɛ ke Nablus ɔ kasa nya.\nBenɛ Yesu ngɛ e he mi jɔɔe ngɛ vu ɔ he ɔ, e kaseli ɔmɛ a ho ma a mi ya konɛ a ya he niye ní. Benɛ a je ɔ, Samaria yo ko ba nɛ e ba yɛ nyu. Yesu de lɛ ke: “Ha mi nyu ɔ eko nɛ ma nu.”​​—Yohane 4:7.\nAkɛnɛ ninyɛ ngɛ Yuda bi kɛ Samaria bi a kpɛti he je ɔ, a kɛ a sibi yí. Enɛ ɔ he ɔ, e pee yo ɔ nyakpɛ nɛ e bi Yesu ke, “Pi Yuda no ji mo lo? Nɛ kɛ pee kɛɛ nɛ o ngɛ imi Samaria no nyu bae nɛ o nu ɔ?” Yesu ha lɛ heto ke: “Ke o le nɔ́ kpakpa nɛ Mawu haa nɔ, kɛ nɔ nɛ ngɛ mo nyu bae nɛ ɔ, jinɛ mo mohu o maa ba lɛ eko, nɛ lɛɛ e ma ha mo nyu nɛ haa nɔ wami.” Yo ɔ de lɛ ke, “Nyɔmtsɛ, vu ɔ mi kuɔ, nɛ o be nɔ́ ko hulɔ nɛ o kɛ maa yɛ nyu ɔ. Nyu nɛ haa nɔ wami ɔ, jije o ma ná kɛ je? Wa nɛ̃ Yakob nɛ ha wɔ kikɛmɛ a vu nɛ ɔ; nɛ lɛ nitsɛ, kɛ e bimɛ, kɛ e lohwehi tsuo nu e mi nyu. Anɛ o ngɛ hlae nɛ o tsɔɔ kaa moo o pe Yakob ɔ lo?”​​—Yohane 4:9-12.\nYesu he nɔ ke, “Nɔ tsuaa nɔ nɛ nuu vu nɛ ɔ mi nyu ɔ eko ɔ, kuma maa ye lɛ ekohu, se nɔ nɛ maa nu nyu nɛ imi ma ha lɛ ɔ, kuma be lɛ yee hu gblegbleegble. Ejakaa nyu nɛ ma ha lɛ ɔ ma plɛ nyu hɛngmɛ nɛ baa nyu nɛ haa nɔ wami kɛ yaa neneene ngɛ e mi.” (Yohane 4:13, 14) E ngɛ mi kaa pɔ tɔ Yesu mohu lɛɛ, se e suɔ nɛ e maa tsɔɔ Samaria yo ɔ anɔkuale munyuhi nɛ ma ha lɛ wami.\nJehanɛ ɔ, yo ɔ de lɛ ke: “Nyɔmtsɛ, ha mi kikɛmɛ a nyu nɛ ɔ mɔ, kɛkɛ ɔ, kuma be mi yee hu, nɛ e be hiae po kaa ma ba hiɛ ɔ ba yɛ nyu.” Se Yesu tsake munyu ɔ nɛ e de yo ɔ ke: “Yaa nɛ o ya tsɛ o huno, nɛ o kɛ lɛ nɛ ba hiɛ ɔ.” Kɛkɛ nɛ yo ɔ he nɔ ke, “I be huno.” Se Yesu de lɛ ke: “Ke o de ke o be huno ɔ, o tu anɔkuale. O gba nyumuhi enuɔ momo, nɛ nyumu nɛ o kɛ lɛ ngɛ piɔ hu, pi o huno nitsɛnitsɛ ji lɛ.” Enɛ ɔ ha nɛ yo ɔ nya kpɛ e he.​—Yohane 4:15-18.\nNɔ́ nɛ yo ɔ nu ɔ ha nɛ e na kaa pi nɔmlɔ gu ko kɛkɛ ji Yesu; e he mi po nɛ e bi Yesu ke: “Nyɔmtsɛ, i na kaa gbalɔ ji mo.” Kɛkɛ nɛ yo ɔ de nɔ́ ko nɛ tsɔɔ kaa e bua jɔ Mawu jami he. Mɛni e de? E de ke: “Wa nɛmɛ [Samaria bi ɔmɛ] ja Mawu ngɛ yo nɛ ɔ nɔ [Gerizim Yo ɔ nɛ e kɛ lejɛ ɔ kɛ we ɔ], se nyɛ Yuda bi lɛɛ nyɛ ke Yerusalem ji he nɛ sa kaa wa ja Mawu ngɛ.”​—Yohane 4:19, 20.\nSe Yesu tsɔɔ nya kaa pi he nɛ a ma ja Mawu ngɛ ɔ nɛ he hia. E de ke: “Be ma nɛ nyɛ ma ja Tsɛ ɔ, pi yo nɛ ɔ nɔ, nɛ pi Yerusalem hulɔ.” Kɛkɛ nɛ e tsa nɔ ke: “Be ɔ ma, nɛ Mawu ma ha nihi he wami, konɛ a ja Tsɛ ɔ ngɛ mumi mi kɛ anɔkuale mi kaa bɔ nɛ Tsɛ ɔ nitsɛ suɔ.”​​—Yohane 4:21, 23, 24.\nPi he nɛ a ma ja ngɛ ɔ nɛ he hia, mohu ɔ, bɔ nɛ a ma ja Tsɛ ɔ ha a lɛ he hia. Yo ɔ bua jɔ nɔ́ nɛ Yesu de ɔ he nɛ e de ke, “I le kaa Mesia a nɛ a tsɛɛ lɛ Kristo ɔ ma, nɛ ke e ba a, e maa tsɔɔ wɔ nɔ́ tsuaa nɔ́.”​​—Yohane 4:25.\nKɛkɛ nɛ Yesu je anɔkuale sane ko nɛ he hia wawɛɛ kpo kɛ tsɔɔ lɛ. E de lɛ ke: “Imi nɛ i kɛ mo ngɛ munyu ɔ tue ɔ, imi ji Mesia a nɛ.” (Yohane 4:26) Moo lɛɛ mo susu he nɛ o hyɛ! Jinɛ yo nɛ ɔ ma nyu yɛmi, se Yesu wo e hɛ mi nyami ngɛ blɔ klɛdɛɛ ko nɔ. E de yo ɔ nɔ́ ko nɛ e de we ni kpahi lolo​​—kaa lɛ ji Mesia a.\nSAMARIA BI FUU HE YESU YE\nYesu kaseli ɔmɛ a ya he niye ní kɛ je Sikar ma a mi kɛ ba. A ba na Yesu ngɛ he nɛ a je e he ngɛ ɔ ngɛ Yakob vu ɔ he nɛ e kɛ Samaria yo ko ngɛ ní sɛɛ. Benɛ kaseli ɔmɛ ba su lejɛ ɔ, yo ɔ je e buɛ ɔ he nɛ e ma fo kɛ ho ma a mi ya.\nBenɛ yo ɔ ya su Sikar ma a mi ɔ, e de ma a mi bi ɔmɛ nɔ́ tsuaa nɔ́ nɛ Yesu de lɛ ɔ. E de mɛ ke: “Nyɛɛ ba! Nyɛ ba hyɛ nyumu ko nɛ de mi níhi tsuo nɛ i pee hyɛ.” Akɛnɛ e ngɛ hlae nɛ ni ɔmɛ a nyɛɛ e se kɛ ya he nɛ e ya na Yesu ngɛ ɔ he je ɔ, e bi mɛ ke: “Anɛ pi lɛ ji Kristo ɔ lo?” (Yohane 4:29) Nihi ngɛ hlae nɛ a maa le Kristo ɔ kɛ je Mose be ɔ mi tɔɔ. (5 Mose 18:18) Enɛ ɔ he ɔ, sane nɛ yo ɔ bi ɔ ha nɛ ma a tsuo bu yuu kɛ ya he nɛ Yesu ngɛ ɔ konɛ a ya na lɛ kɛ mɛ nitsɛmɛ a hɛngmɛ.\nJamɛ a be ɔ mi ɔ, kaseli ɔmɛ a bɔni Yesu pɛɛ kpami ke e ba wo e nya mi nɔ́ ko. Se e de mɛ ke: “I ngɛ ngma nɛ i yeɔ, se nyɛ li.” E kaseli ɔmɛ a hɛ mi pee mɛ yaa nɛ a bi a he ke: “Anɛ nɔ ko ba ha lɛ nɔ́ ko nɛ e ye lo?” Yesu je suɔmi mi nɛ e tsɔɔ mɛ nɔ́ nɛ e de ɔ sisi konɛ e se nyɛɛli tsuo nɛ a kase nɔ́ ko ngɛ mi. E de mɛ ke: “Ye niye ní ji kaa ma pee nɔ nɛ tsɔ mi ɔ suɔmi nya ní; nɛ́ nɔ́ nɛ e tsɔ mi tsumi ɔ, ma gbe nya.”​​—Yohane 4:32-34.\nPi ngma kpami ní tsumi nitsɛnitsɛ he munyu nɛ Yesu ngɛ tue, ejakaa e piɛ nyɔhiɔ eywiɛ sɔuu loko a ma bɔni ngma kpami. Mumi mi ní kpami ní tsumi mohu he munyu nɛ e ngɛ tue ɔ nɛ, ejakaa Yesu ya nɔ nɛ e de ke: “Nyɛɛ hyɛ ngmɔ ɔmɛ a nɔ kɛ kpe, nɛ nyɛ maa na kaa ní ba, nɛ e kpami be su nɛ a ma bua nya. Amlɔ nɛ ɔ po ní kpalɔ ɔ ngɛ e hiɔwo náe; e ngɛ ngmɔ ní nya buae kɛ ngɛ wami nɛ ngɛ kɛ yaa neneene ɔ toe, konɛ ní dulɔ ɔ, kɛ ní kpalɔ ɔ tsuo nɛ a bla kɛ nya.”​—Yohane 4:35, 36.\nYesu na bɔ nɛ ní nɛ e kɛ Samaria yo ɔ sɛɛ ɔ ngɛ yiblii woe ha momo. Sikar bi fuu he Yesu ye, ejakaa yo ɔ ye e he odase kɛ tsɔɔ mɛ ke: “E de mi níhi tsuo nɛ i pee.” (Yohane 4:39) Lɔ ɔ he ɔ, benɛ ni ɔmɛ je Sikar kɛ ba Yesu ngɔ ngɛ vu ɔ he ɔ, a kpa lɛ pɛɛ kaa e hi a ngɔ be bɔɔ konɛ e tsɔɔ mɛ ní. Yesu kplɛɛ a nine fɔmi ɔ nɔ nɛ e hi Samaria ligbi enyɔ.\nBenɛ Samaria bi ɔmɛ bu Yesu tue ɔ, a kpɛti nihi fuu he lɛ ye. Kɛkɛ nɛ a de yo ɔ ke, “Jehanɛ lɛɛ pi o munyu ɔ nya hu nɛ wa heɔ yeɔ kaa nɔmlɔ nɛ ɔ ji je ɔ yi wami helɔ ɔ, se mohu nɔ́ nɛ wɔ nitsɛmɛ wa nu kɛ wa tue kɛ je lɛ nitsɛ e nya a he.” (Yohane 4:42) Ngɛ anɔkuale mi ɔ, Samaria yo ɔ pee bɔ nɛ e sa kaa waa ye Kristo he odase konɛ nihi a bua nɛ jɔ sane kpakpa a he ɔ he nɔ hyɛmi nɔ́ kpakpa kɛ ha wɔ.\nMo kai kaa e piɛ nyɔhiɔ eywiɛ loko ní kpami be ɔ maa su. Ngɛ lejɛ ɔ ní ɔmɛ a mi ɔ, a pɔɔ ngma kpami ngɛ gbiɛ be mi. Lɔ ɔ he ɔ, e maa pee kaa nɔ́ nɛ ɔ ya nɔ ngɛ November loo December mi. Enɛ ɔ tsɔɔ kaa, ngɛ jeha 30 Hetsɔmi ɔ se ɔ, Yesu kɛ e kaseli ɔmɛ a ye maa pee nyɔhiɔ kpaanyɔ ngɛ Yudea nɛ a fiɛɛ, nɛ a baptisi nihi. Lɔ ɔ se ɔ, a gu yiti je kɛ ho a ma mi ya ngɛ Galilea. Mɛni maa ba ngɛ lejɛ ɔ?\nMƐNƆMƐ JI SAMARIA BI ƆMƐ?\nSamaria ngɛ Yudea kɛ Galilea a kpɛti. Benɛ Matsɛ Salomo gbo se ɔ, Israel wɛtso nyɔngma amɛ nɛ a ngɛ yiti je ɔ a tsɔ a he kɛ je Yuda kɛ Benyamin wɛtso ɔmɛ a he.\nWɛtso nyɔngma amɛ a bɔni na bi amaga jami. Enɛ ɔ he ɔ, jeha 740 loko a fɔ Kristo ɔ, Yehowa ha nɛ Asiria bi ɔmɛ ba ye Samaria bi ɔmɛ a nɔ. Asiria bi ɔmɛ nuu nihi babauu kɛ ho nyɔguɛ tso mi ya, nɛ a ngɔ ni kpahi kɛ je Asiria Nɔ Yemi ɔ mi kɛ ba hi Samaria bi ɔmɛ a zugba a nɔ. Ma je li nɛ ɔmɛ nɛ a jaa amagahi ɔ kɛ Israel bi nɛ a piɛ ngɛ zugba a nɔ ɔ ekomɛ sɛ gba si himi mi. Benɛ be pue mi saii ɔ, nihi nɛ a ba hi lejɛ ɔ kplɛɛ Mawu Mlaa a ekomɛ a nɔ. E ngɛ mi kaa a kplɛɛ Mawu Mlaa a ekomɛ kaa nɔ pomi nɔ mohu lɛɛ, se lɔ ɔ tsɔɔ we kaa Mawu kplɛɛ a jami ɔ nɔ.​—2 Matsɛmɛ 17:9-33; Yesaya 9:9.\nBenɛ Yesu ngɛ zugba a nɔ ɔ, Samaria bi ɔmɛ a kplɛɛ Mose womi ɔmɛ a nɔ, se a yɛ sɔlemi we ɔ ngɛ Yerusalem nɛ a ya ja Mawu ngɛ lejɛ ɔ. Mohu ɔ, a ja ngɛ sɔlemi tsu nɛ a ma ngɛ Gerizim Yoku ɔ nɛ e kɛ Sikar kɛ we ɔ nɔ jehahi babauu, nɛ benɛ a ku sɔlemi tsu ɔ se po ɔ, a ya nɔ nɛ a ja ngɛ jamɛ a yoku ɔ nɔ. E ngɛ heii kaa benɛ Yesu ba zugba a nɔ ɔ, ninyɛ ngɛ Yuda bi ɔmɛ kɛ Samaria bi ɔmɛ a kpɛti.​​—Yohane 8:48.\nMɛni he je nɛ e pee Samaria yo ɔ nyakpɛ kaa Yesu kɛ lɛ tu munyu ɔ?\nMɛni nɛ Yesu tsɔɔ yo ɔ ngɛ nyu nɛ haa nɔ wami ɔ he, nɛ mɛni e de ngɛ he nɛ e sa nɛ a ja Mawu ngɛ ɔ he?\nMɛni blɔ nɔ nɛ Yesu gu kɛ tsɔɔ Samaria yo ɔ nɔ nɛ e ji, nɛ jami te nɛɛ e tsɔɔ kaa e sa Mawu hɛ mi?\nMɛnɔ nɛ Samaria yo ɔ na kaa Yesu ji, nɛ mɛni e pee?\nNgɛ jeha 30 Hetsɔmi ɔ se ɔ, mɛni nɛ Yesu kɛ e kaseli ɔmɛ a pee?\nAnɛ anɔkuale jami kake pɛ nɛ ngɛ lo? Kase níhi enuɔ nɛ ma kadi anɔkuale jami.